# ПРАТЕНИЧКО ПРАШАЊЕ

Од пратеникот Роза Топузова Каревска, поставено меѓу

две седници на Собранието на Република Македонија,

на 9 октомври 2009 година

 Пратеничкото прашање гласи:

 Со пожарот во манастирот "Св. Јован Бигорски" се нанесе непроценлива штета на културното наследство на нашата земја. Според информациите од медиумите во пожарот изгореле дел од конаците, двете трпезарии, библиотеката како и дел од недвижното културно наследство.

 Моето прашање гласи:

 Овој манастир е прогласен за културно наследство, според Законот за заштита на културното наследство е пропишан режим за заштита ревалоризираното наследство. Со оглед дека се најавува обнова на изгорените објекти дали за истите има изготвено аналитичка, фото и техничка документација врз основа на која би се извршила реконструкција и ревитализација на истите? Дали во целост е почитуван пропишаниот режим кој ја вршел контролата и дали е постапувано според пропишаните мерки за заштита?

Колку од евидентираните икони во целост или делумно се уништени во пожарот? Колку од библиотечното културно наследство (доколку има евиденција), и друго културно наследство, вклучително и резба од трпезариите неповратно се уништени од огнената стихија?

 Прашањето го упатувам до министерот за култура.